EkBass/fiwiki-20250220-pages-articles huggingface dataset:
Vaadin

Vaadin eli vaame on naaraspuolinen peuraeläin, esimerkiksi poro, joka on lisääntymiskykyinen. Yleensä se on viidennestä ikävuodesta lähtien käytetty nimitys. Vaadin lisääntyy yleensä noin 12–13-vuotiaaksi.WSOY Iso tietosanakirja 10, s. 66, WSOY 1997 ISBN 951-0-20163-4 == Lähteet == Luokka:Poronhoito
Monochromatic

Monochromatic on suomalaisen heavy rock -yhtyeen Gotham O.D:n esikoisalbumi. Se julkaistiin 22. elokuuta 2007 levymerkillä Off Records.http://www.spirit- of-metal.com/album-groupe-Gotham_OD-nom_album-Monochromatic-l-en.html == Kappaleet == # # # # # # # # # # # == Kokoonpano == * Ilkka Moilanen – laulu * Juuso Jalasmäki – kitara * Jesse Muranen – basso * Jone Matilainen – rummut * Mikko Riipinen – koskettimet == Arvostelut == * http://www.desibeli.net/arvostelu/3055 * http://www.imperiumi.net/index.php?act=albums&id;=6825 ==Lähteet== Luokka:Vuoden 2007 esikoisalbumit Luokka:Gotham O.D:n albumit
Disbeliever

Disbeliever on suomalaisen heavy rock -yhtyeen Gotham O.D:n toinen studioalbumi. Se julkaistiin vuonna 2010 levymerkillä Off Records. == Kappaleet == # # # # # # # # # # # # == Kokoonpano == * Ilkka Moilanen – laulu * Juuso Jalasmäki – kitara * Jesse Muranen – basso * Jone Matilainen – rummut * Mikko Riipinen – koskettimet == Arvostelut == * http://www.desibeli.net/arvostelu/4534 * http://www.imperiumi.net/index.php?act=albums&id;=10274 * http://www.soundi.fi/levyarviot/gotham-od-disbeliever == Lähteet == Luokka:Vuoden 2010 albumit Luokka:Gotham O.D:n albumit
Ragnar Fleege

thumb|Ragnar Fleege vuonna 1936 Ragnar August Rafael Fleege (23. huhtikuuta 1884 Kirkkonummi – 7. heinäkuuta 1941) oli suomenruotsalainen toimittaja. Fleegen vanhemmat olivat kirkkoherra Axel August Abraham Fleege ja Lydia Lovisa Rosenqvist. Hän pääsi ylioppilaaksi 1905 Helsingin ruotsalaisesta normaalilyseosta ja opiskeli sitten ensn Hannoverissa ja Turun ruotsalaisessa kauppaoppilaitoksessa (Högre svenska handelsinstitutet i Åbo) vuoteen 1910 saakka. Fleege oli avustajana useissa Suomessa ilmestyneissä ruotsinkielisissä lehdissä (Hufvudstadsbladet, Nya Pressen, Veckobladet, Lördagen, Fyren, Veckans Krönika ja Budkaflen) ja hän toimi Tammerfors Nyheter- ja Tammerfors Aftonblad-lehdissä ensin toimittajana ja sitten päätoimittajana 1911–1918. Fleege muutti pysyvästi asumaan 1918 Göteborgiin Ruotsiin ja oli siellä toimittajana Riksföreningen för svenskhetens bevarande i utlandet-yhdistyksen äänenkannattajana toimineessa Allsvensk Samling-lehdessä. Fleege toimi myös yhdistyksen asiamiehenä. Fleege puolusti voimakkaasti ruotsin kielen aseman säilyttämistä Suomessa. Ragnar Fleege oli naimisissa vuodesta 1913 Frida Viktoria Boqvistin kanssa. == Lähteet == * Ylioppilasmatrikkeli 1905-1907 * Publicistklubbens porträttmatrikel 1936 (Projekt Runeberg) Luokka:Suomalaiset päätoimittajat Luokka:Vuonna 1884 syntyneet Luokka:Vuonna 1941 kuolleet
2013 TV135

2013 TV135 on halkaisijaltaan noin 400-metrinen asteroidi. Heti sen löytymisen jälkeen asteroidin radan arveltiin mahdollistavan erittäin pienellä todennäköisyydellä törmäyksen maapalloon vuonna 2032 tai vielä pienemmällä todennäköisyydellä vuonna 2047Nasa NEO Program: Earth Impact Risk Summary 18. lokakuuta 2013 (dynaaminen sivu, viitattu 19.10.2013). == Löytyminen == Asteroidin löysivät ukrainalaiset Gennadi Borisov ja Timur Kryachko käyttäen Krimin astrofysikaalisen observatorion 0,2-metrin teleskooppia. Asteroidi havaittiin 12. lokakuuta 2013 kuvasarjasta, joka oli otettu Kirahvin tähdistön alueelta 8. lokakuuta alkaen.Asteroid 2013 TV135 – A Reality Check NASA (viitattu 19.10.2013) Asteroidi oli löytyessään ollut lähimpänä Aurinkoa 20. syyskuuta ja siten liikkui jo kohti aurinkokunnan ulompia osia. Maapallon se oli ohittanut jo 16. syyskuuta 0,45 AU:n etäisyydeltä. Löytöhetkellään se oli yksi 10 332 tunnetusta Maan radan lähelle tulevasta asteroidista. == Törmäysriski == Ensimmäisiin 32 havaintoon perustuvan alustavan ratalaskelman mukaan 2013 TV135 voisi törmätä maapalloon 26. elokuuta 2032 todennäköisyydellä 2,1 · 10−5 tai 27. elokuuta 2047 todennäköisyydellä 1,7 · 10−7. Tästä syystä se on aluksi merkitty luokkaan 1, joka on kosmisia törmäyksiä mittaavan kymmenportaisen Torinon asteikon alin. Palermon asteikolla se sai arvon −1,73. Mahdollisen törmäyksen sattuessa asteroidin törmäysnopeus maapallon suhteen olisi noin 14,93 km/s ja törmäyksessä vapautuisi energiaa arviolta 2,4 · 103 megatonnia. Havaintojen määrän karttuessa asteroidin rata saadaan laskettua tarkemmin, mikä melko varmasti osoittaa törmäysriskin olemattomaksi. ==Lähteet== == Aiheesta muualla == * Tähtitieteilijät löysivät mega-asteroidin – voi törmätä Maahan 2032 HS.fi 18. lokakuuta 2013 (viitattu 19.10.2013) * Undue Ado About Asteroid 2013 TV135 Sky and Telescope (viitattu 19.10.2013) Luokka:Apollo-asteroidit
Vaalijala

Vaalijala eli Vaalijalan osaamis- ja tukikeskus (entinen Vaalijalan kuntoutuskeskus, alkujaan Vaalijalan keskuslaitos) on 33 jäsenkunnalle erilaisia vajaakuntoisille ja vammaisille tarkoitettuja palveluja tarjoava Vaalijalan kuntayhtymän ylläpitämä laitos Pieksämäellä.Vaalijalan kuntayhtymäJäsenkunnat Se vastaa kehitysvammahuollosta Etelä- ja Pohjois- Savossa Savon erityishuoltopiirin ominaisuudessa. Aiemmin kehitysvammaisten laitoshoitoon keskittyneen kuntayhtymän toimintaa suunnataan vähitellen muiden palvelujen tarjoamiseen.Vaalijalan kuntayhtymä haluaa jatkaa itsenäisenä, Savon Sanomat , 7.11.2012 Kuntayhtymän johtajana toimi vuosina 1981–2013 Erkki Paara.Kuntalehti Hänen seuraajansa on kauppatieteen maisteri Ilkka Jokinen (s. 1961), joka on aiemmin ollut Rinnekoti-Säätiön kiinteistöjohtaja.Länsi- Savo, Ilkka Jokisesta tulee Vaalijalan johtaja, 27.3.2013 == Historia == Vaalijalan lähtökohtana pidetään vuonna 1907 perustettua Sortavalan vajaamielislaitosta, josta kehittyi myöhemmin Vaalijalan keskuslaitos.Antti Pelto-Huikko, Juha Kaakinen, Jukka Ohtonen, Saattaen muutettava. Sosiaali ja terveysministeriön selvityksiä 2008:29 Laitoksen perusti alkujaan Suomen Kirkon Sisälähetysseura.WSOY Iso tietosanakirja 10, s. 68, WSOY 1997 ISBN 951-0-20163-4 Vaalijalan perustamisen käytännön toimista Sortavalaan perustettavan Diakonissalaitoksen yhteyteen vastasi kirkon puolesta pappi Otto Aarnisalo. Vaalijala kunnallistettiin vuonna 1975, jolloin siitä muodostettiin kuntainliitto.Rinnekoti, Tietopankki === Rakennukset === Sisälähetysseura joutui sodan jälkeen etsimään itselleen uuden toimipaikan, ja se löytyi Pieksämäeltä. Vaalijalan vajaamielishoitolan vastaanotto- ja keskuslaitos on rakennettu suunnittelukilpailun perusteella. Kilpailun voittanut arkkitehti Yrjö Lindegren sijoitti yleissuunnitelmassaan hoitorakennuksia keskuspihan ympärille niin sanotulla paviljonki-periaatteella ja yhdisti eri rakennukset lasikäytävillä. Keskuspihan keskellä on juhlasali ja kirkko. Asuinrakennukset ovat lähellä Pieksänjärven rantaa. Rakennuksia on kaikkiaan kolmisenkymmentä, niistä varhaisemmat ovat enimmäkseen Lindegrenin suunnittelemia. Hänen kuoltuaan vuonna 1952 suunnittelua jatkoi Lindegrenin alkuperäissuunnitelmaa kunnioittaen arkkitehti Aulis Blomstedt, jonka käsialaa on muun muassa Vaalijalan kirkko. Hoitolaitosta rakennettiin vuosina 1948–1966. == Lähteet == == Aiheesta muualla == Luokka:Vammaisten huolto Luokka:Pieksämäen maalaiskunta Luokka:Valtakunnallisesti merkittävät rakennetut kulttuuriympäristöt Suomessa Luokka:Kuntayhtymät Luokka:Kehitysvammaisuus
Vaapeli

Vaapeli eli huosin on köysiluuta, jota käytetään etenkin laivoissa kansien puhdistamiseen. Harjasten tilalla siinä on paksu ja pehmeä köysikimppu.WSOY Iso tietosanakirja 10, s. 69, WSOY 1997 ISBN 951-0-20163-4 == Lähteet == Luokka:Siivousvälineet Luokka:Merenkulku
Vaaskivi-plaketti

Vaaskivi-plaketti on vuonna 1962 ensimmäisen kerran jaettu kriitikkopalkinto. Se on nimetty Tatu Vaaskiven mukaan. Palkinnon myöntämisestä päättää lautakunta, johon kuuluvat Tampereen yliopiston kirjallisuusaineiden professorit ja opiskelijat, Suomen arvostelijain liitto, Suomen Kirjailijaliitto, Suomen Näytelmäkirjailijaliitto ja Pirkkalaiskirjailijat. ==Historiaa== Aloitteen palkinnon jakamisesta teki Yhteiskunnallisen korkeakoulun kirjallisuushistorian professori ja runoilija Unto Kupiainen, joka toimi ajoittain myös kriitikkona. Hän kuitenkin kuoli ennen kuin palkinto ensimmäisen kerran jaettiin, ja palkintolautakuntaa johti ensimmäisillä kerroilla hänen tilalleen kirjallisuushistorian professoriksi tullut Kauko Kyyrö. 1970-luvulta lähtien lautakuntaa ovat johtaneet kotimaisen/Suomen kirjallisuuden professorit, kuten Eino Kauppinen, Maunu Niinistö, Yrjö Varpio ja Juhani Niemi. Alkuperäisten sääntöjen mukaan palkinto myönnettiin kirjallisuus- tai teatterikriitikolle. Palkinto oli alun perin tarkoitus jakaa kahden vuoden välein, mutta 1960-luvun puolivälistä 1970-luvun puoliväliin sitä ei jaettu lainkaan. Vuodesta 1990 palkinto on jaettu säännöllisesti neljän vuoden välein. Palkintoa rahoitti alun perin WSOY, joka kustansi sekä Vaaskiven että Kupiaisen teoksia. WSOY lahjoitti huhtikuussa 1960 miljoonaa markkaa (noin 20 000 euroa), josta ensimmäinen palkinnonsaaja sai 100 000 markkaa (noin 2 000 euroa). Palkintosummat ovat vaihdelleet resurssien mukaan eikä aina ole jaettu rahapalkintoa. Sittemmin palkintoa ovat rahoittaneet sanomalehtiyhtiöt Aamulehti ja Kaleva, Tampereen kaupungin kulttuuritoimi ja Tampereen yliopiston taideaineiden laitos. Vuonna 2010 palkintosumma oli 3 000 euroa. Kaikki palkitut saavat kuitenkin Essi Renvallin suunnitteleman palkintoplaketin. ==Palkinnon saajat== * Timo Tiusanen 1962 * Sole Uexküll 1965 * Kalevi Kalemaa 1974 * Pekka Tarkka 1978 * Arto Virtanen 1984 * Jukka Kajava 1990 * Putte Wilhelmsson 1994 * Jukka Koskelainen 1998 * Marja-Riitta Vainikkala-Kejonen 2002 * Markku Soikkeli 2006 * Kiiltomato-verkkolehti 2010 * Päivi Heikkilä-Halttunen 2014 Lähde == Lähteet == Luokka:Suomalaiset taide- ja kulttuuripalkinnot
Valve Anti-Cheat

Valve Anti-Cheat (VAC) tai Valven huijauksenesto on Valven sisäiselle Steam- alustalleen kehittämä huijauksen esto-ohjelmisto, jolla pyritään ehkäisemään pelaajien huijaamista videopeleissä. Ennen VAC-järjestelmää Valve hyödynsi kolmannen osapuolen huijauksen esto-ohjelmistoa PunkBuster. Vuonna 2002 Valve julkisti Counter-Strike-pelille oman huijauksen esto-ohjelmansa nimellä Valve Anti-Cheat. VAC2 toimii pelimoottoreilla GoldSrc, Source, Unreal 2 sekä IW enginen versioilla 3.0 ja 4.0 toimivissa peleissä. VAC2 sisältyy Source SDK:iin. Valven mukaan VAC:issa ei ole ollut ongelmia, vaikka itse asiassa on ollut tapauksia, joissa jotkin tilit on merkitty kiellettyiksi, vaikka pelaaja ei olisikaan huijannut. Tämä ei ole johtunut VAC:in virheellisestä toiminnasta, vaan Valven palvelimien ongelmista. Valve on poistanut kiellot virheellisesti kielletyiltä tileiltä. == Järjestelmän ominaisuudet == * Valve Anti-Cheat toimii vain Steam-alustalla julkaistujen pelien kanssa. * Pelien palvelinselaimissa VAC-turvatut palvelimet on merkitty kilpikuvakkeella. * VAC-kiellot ovat Steam-tilikohtaisia. * Kaikki VAC-kiellot ovat pysyviä. * Huijari on estettynä muutamasta päivästä muutamaan viikkoon. Eston tarkoituksena on vaikeuttaa huijausten kehittämistä, sillä palautetta kiinnijäämisestä ei saa välittömästi. * Eston saanut pelaaja voi pelata vain suojaamattomilla eli kilvettömillä palvelimilla. == Lähteet == * * Luokka:Valve Corporation Luokka:Huijauksenesto-ohjelmistot
Yrjö Muukka

Yrjö Samuli Muukka (24. huhtikuuta 1891 Vaasa – 12. lokakuuta 1953 Mikkeli) oli suomalainen taidemaalari. Yrjö Muukan vanhemmat olivat taidemaalari, professori Elias Muukka ja Anni Agnes Fagerlund. Hän oli naimisissa Aino Vihervän kanssa. Muukka kävi Turun Taideyhdistyksen piirustuskoulun 1910–1915 ja opiskeli myöhemmin 1931 Pariisissa Académie André Lhotessa. Hän osallistui Suomen Taiteilijain näyttelyihin 1930 ja 1943. Muukka toimi oppikoulun piirustuksenopettajana 1925–1952. == Lähteet == * Kuvataiteilijamatrikkeli Luokka:Suomalaiset taidemaalarit Luokka:Suomalaiset opettajat Luokka:Vuonna 1891 syntyneet Luokka:Vuonna 1953 kuolleet
Josef Němec

Josef Němec (25. syyskuuta 1933 České Budějovice – 10. syyskuuta 2013 České Budějovice, Tšekki) oli Tšekkoslovakiaa edustanut nyrkkeilijä, olympiamitalisti ja Euroopan mestari. Němec voitti sarjan yli 81 kg olympiapronssia Rooman kesäolympialaisissa 1960. Välierässään hän hävisi olympiavoiton vieneelle italialaiselle Francesco De Piccolille. Melbournessa 1956 hän sijoittui viidenneksi ja Tokiossa 1964 yhdeksänneksi.Olympics at Sports-Reference.com EM-kilpailuissa Němec ylsi ensin pronssille vuosina 1957 ja 1959 ja voitti lopulta Euroopan mestaruuden Moskovassa vuonna 1963.http://amateur- boxing.strefa.pl/Championships/EuropeanChampionships1957.htmlhttp://amateur- boxing.strefa.pl/Championships/EuropeanChampionships1959.htmlhttp://amateur- boxing.strefa.pl/Championships/EuropeanChampionships1963.html Němec kuoli kahta viikkoa ennen 80. syntymäpäiväänsä 10. syyskuuta 2013.http://sport.lidovky.cz/zemrel-boxer-josef-nemec-bronzovy-olympionik-z- rima-1960-pg4-/ostatni-sporty.aspx?c=A130910_210423_ln-sport-fotbal_vlh == Lähteet == * Josef Němec Bio, Stats and Results Olympics at Sports- Reference.com === Viitteet === Luokka:Tšekkoslovakialaiset nyrkkeilijät Luokka:Tšekkoslovakialaiset olympiamitalistit Luokka:Vuonna 1933 syntyneet Luokka:Vuonna 2013 kuolleet
Linda Sandblom

Linda Maria Sandblom (s. 18. lokakuuta 1989 Tammisaari) on suomalainen korkeushyppääjä, joka edustaa HIK Friidrottia. Vuoteen 2013 asti hän edusti Hangö IK:ta. Häntä valmentavat Matti Nieminen ja Leif Sandblom. Sandblom karsiutui loppukilpailusta alle 23-vuotiaiden EM-kilpailuissa 2009, Amsterdamin EM-kilpailuissa ja Rio de Janeiron olympialaisissa 2016 sekä Belgradin EM-hallikilpailuissa ja Lontoon MM-kisoissa 2017. Sandblom saavutti ensimmäisen mitalinsa Kalevan kisoissa voittaessaan Suomen-mestaruuden Oulussa 2016. Hän uusi mestaruutensa seuraavana vuonna Seinäjoen Kalevan kisoissa. Sisäratojen SM-kilpailuissa hän on voittanut kultaa 2016, 2017 ja 2018, hopeaa vuosina 2009 ja 2014 sekä pronssia vuonna 2013 ja vuonna 2019. Sandblom hyppäsi 25. kesäkuuta 2016 Kuortaneen eliittikisoissa Suomen ennätyksen 193 cm ja rikkoi samalla Rion 2016 olympiakisojen karsintarajan. Sisäradoilla hän hyppäsi Suomen ennätyksen 191 cm Jyväskylässä 19. helmikuuta 2017 voittaessaan Suomen-mestaruuden. Molemmat ennätykset rikkoi Ella Junnila. Ulkoradoilla kesäkuussa 2019 ja hallissa helmikuussa 2021. == Lähteet == Luokka:Suomalaiset korkeushyppääjät Luokka:Vuonna 1989 syntyneet Luokka:Elävät henkilöt
Alster

Alster on 59 kilometriä pitkä Elben sivujoki, joka yhtyy Elbeen Hampurin kohdalla. Joki on padottu ja se muodostaa Hampurin keskustassa kaksi järveä. Niistä ylempänä on suurempi Außenalster ja alempana aivan kaupungin keskustassa pienempi Binnenalster. Järvet erottaa toisistaan vuonna 1868 entisen kaupunginmuurin paikalle rakennettu silta Lombardsbrücke. Alster on ollut osa kaupungin linnoitusta ennen kuin sen muurit purettiin 1800-luvulla. == Lähteet == == Aiheesta muualla == Luokka:Saksan joet Luokka:Elben vesistö
Pohjois-Andros

Pohjois-Andros on yksi Bahaman hallintoalueista. Se kattaa Androsin saaren pohjoisosan, ja on pinta-alaltaan saarivaltion suurin. Hallintoalue on perustettu vuonna 1996, kun Andros jaettiin useampaan osaan. Pohjois-Androsin hallinnollinen keskus on Nicholls Town. Hallintoalueen asukasluku on 3 854. ==Lähteet== Luokka:Bahaman alueet
Antti Muukka

Antti Muukka (30. marraskuuta 1896 Lemi – 2. huhtikuuta 1970 LappeenrantaJukka Joutsin Lemi-sivu ) oli suomalainen taidemaalari.Kuvataiteilijamatrikkeli Muukka kävi Viipurin taiteen ystävien piirustuskoulun 1919–1922 ja Suomen Taideyhdistyksen piirustuskoulun 1922–1924. Hän osallistui Suomen Taiteilijain näyttelyihin 1935 ja 1938. Muukka maalasi maisemia ja muotokuvia ja erikoistui erityisesti muotokuvien piirtämiseen hiilellä. Hänen tunnetuin teoksensa on kuitenkin Lemin kirkon alttaritaulu vuodelta 1926. == Lähteet == == Kirjallisuutta == * Marjatta Räsänen : Antti Muukka : ylämaalainen impressionisti. Etelä-Karjalan taidemuseo - Lappeenrannan kaupunki 1993 Luokka:Suomalaiset taidemaalarit Luokka:Vuonna 1896 syntyneet Luokka:Vuonna 1970 kuolleet
Dacrymycetales

Dacrymycetales, joissakin lähteissä hyytelösienet, on Dacrymycetes-luokkaan kuuluva sienilahko. Se sisältää heimot Cerinomycetaceae ja Dacrymycetaceae. Dacrymycetales-lahkoon kuuluvia lajeja on muun muassa keltasarvikka (Calocera viscosa). == Lähteet == Luokka:Avokantaiset
Pohjois-Abaco

Pohjois-Abaco on yksi Bahaman hallintoalueista. Se sijaitsee Abacon saaren pohjoisosassa, ja saaren osa Little Abaco Island kuuluu kokonaan Pohjois- Abacoon. Alueen hallinnollinen keskus on Cooper's Town saaren pohjoisrannalla. ==Lähteet== Luokka:Bahaman alueet
Port Moresbyn taistelu

Port Moresbyn taistelu oli liittoutuneiden ja Japanin välinen taistelu Port Moresbyn kaupungin hallinnasta Papua-Uudessa-Guineassa toisessa maailmansodassa. Taistelu käytiin pääosin ilmassa Japanin maa- ja merivoimien lentojoukkojen ja Australian kuninkaallisten ilmavoimien ja Yhdysvaltain armeijan ilmavoimien välillä. Japanilaiset pommittivat kaupungin satamaa ensimmäisen kerran 3. helmikuuta 1942. Ensimmäinen japanilaisten suunnitelma kaupungin valtaamiseksi, Operaatio MO, joka toteutettiin toukokuussa 1942 meritse, epäonnistui Korallimeren taistelun päätyttyä ratkaisemattomana. Toinen yritys kaupungin valtaamiseksi maitse epäonnistui elokuussa 1942 liittoutuneiden torjuttua japanilaisten hyökkäyksen Kokodantien taisteluissa. Kaupungin viimeiset pommitukset tapahtuivat 17. elokuuta 1943 päättäen Port Moresbyn taistelun. Luokka:Uuden-Guinean sotaretki
Bleeding Profusely

Bleeding Profusely on yhdysvaltalaisen brutaalin death metalin yhtyeen Gorgasmin esikoisalbumi. Se julkaistiin vuonna 2001 levymerkillä Extremities Productions. Albumi julkaistiin Ohio Deathfest -festivaalilla, missä Gorgasm oli yksi pääesiintyjistä. == Kappaleet == # # # # # # # # # # # == Kokoonpano == * Tom Tangalos – kitara, laulu * Tom Leski – kitara, laulu * Russ Powell – bassokitara, laulu * Dave Culross – rummut (sessio) === Muut tekijät === * Chris Wisco – äänittäjä * Trevor Sadler – masteroija * S.E. Miller – layout, design, valokuvat == Arvostelut == * The Metal Observer: 9.5/10http://www.metal-observer.com/articles.php?id=707 == Aiheesta muualla == * * == Lähteet == Luokka:Vuoden 2001 esikoisalbumit Luokka:Gorgasmin albumit
Masticate to Dominate

Masticate to Dominate on yhdysvaltalaisen brutaalin death metalin yhtyeen Gorgasmin toinen studioalbumi. Se julkaistiin vuonna 2003 levymerkillä Unique Leader Records. == Kappaleet == Kaikki kappaleet säveltänyt ja sanoittanut Gorgasm. # # # # # # # # # # == Kokoonpano == * Tom Leski – laulu, kitara * Tom Tangalos – kitara, laulu, kansikuva * Paul Garcia – bassokitara * Terrence Manauis – rummut === Muut tekijät === * Chris Djuric – äänittäjä, miksaaja * Trevor Sadler – masteroija * Shannon Binion – valokuvat * Jon Zig – kansikuva * Joel – layout == Arvostelut == * Sputnik Music: 4.5/5 http://www.sputnikmusic.com/review/11146/Gorgasm-Masticate-to-Dominate/ * The Metal Observer: 9/10 http://www.metal- observer.com/articles.php?lid=1&sid;=1&id;=5899 ==Lähteet== == Aiheesta muualla == * * Masticate to Dominate discogs.com -sivustolla Luokka:Vuoden 2003 albumit Luokka:Gorgasmin albumit
Orgy of Murder

Orgy of Murder on yhdysvaltalaisen brutaalin death metalin yhtyeen Gorgasmin kolmas studioalbumi. Se julkaistiin vuonna 2011 levymerkillä Brutal Bands. Albumista julkaistiin myös 500:n kappaleen kuvavinyylipainos. == Kappaleet == # # # # # # # # # # # == Kokoonpano == ;Yhtye * Damian Leski – laulu, kitara * Ryan Saylor – kitara * Anthony Voight – basso, laulu * Kyle Christman – rummut ;Tuotanto * Chris Djuricic – äänittäjä * Trevor Sadler – masteroija * Tony Koehl – kansikuva * Wim De Vries – layout * Larelle Tucker – valokuvat == Arvostelut == * The Metal Observer: 7/10 The Metal Observer: Album review ==Lähteet== == Aiheesta muualla == * * Luokka:Vuoden 2011 albumit Luokka:Gorgasmin albumit
Cumchrist

Cumchrist on yhdysvaltalainen brutaalin death metalin yhtye. Se perustettiin Chicagossa, Illinoisissa vuonna 1999. Yhtyeen jäsenet koostuvat Gorgasmin, Cineraryn, Incestuousin, Evil Incarnaten ja Cianiden jäsenistä. Yhtyeen kappaleiden sanoitukset käsittelevät vihaa kristinuskoa kohtaan huumorin keinoin. Yhtye on julkaissut yhden studioalbumin, Cumpleten vuonna 2002. == Jäsenet == * Jeff Jahnz – laulu * Clittius E. Ripper – kitara, laulu * Buttwrench – bassokitara, kitara, taustalaulu * Pudhammer – rummut === Entiset jäsenet === * Jimmy "One Take" – kitara * Dirty Sanchez – laulu * McGoat – laulu * Danny Lawson – laulu * Scrote – laulu == Diskografia == * == Lähteet == == Aiheesta muualla == * Luokka:Yhdysvaltalaiset brutaalit death metal -yhtyeet
Alcides Lanza

Alcides Emigdio Lanza (2. kesäkuuta 1929 Rosario – 17. heinäkuuta 2024) oli argentiinalaissyntyinen säveltäjä, kapellimestari, pianisti ja pedagogi. Hän sai Kanadan kansalaisuuden vuonna 1976. Hänen opettajiensa joukossa olivat Alberto Ginastera, Olivier Messiaen, Aaron Copland, Bruno Maderna ja Yvonne Loriod. Lanza työskenteli vuosina 1959–65 Teatro Colónissa ja oleskeli vuosina 1965–1971 Yhdysvalloissa Guggenheim-stipendin turvin. Vuonna 1971 Lanza asettui Montrealiin, jossa hän opetti sävellystä McGill-yliopistossa. Vuonna 1974 hänestä tuli yliopiston elektronisen musiikin studion johtaja.The Canadian Encyclopedia: Alcides Lanza Lanza johti SMCQ Ensemblea. Hän hyödynsi tuotannossaan perinteisiä soittimia, elektroniikkaa ja valoja. Hänen sävellyksiinsä lukeutuvat Eidesis II, Plectros IV ja Penetrations VII. Monet hänen teoksistaan ovat Boosey & Hawkesin katalogissa, mutta säveltäjä omisti myös kustantamon (Shelan Editions). Hän levytti Henry Cowellin pianomusiikkia. Hän meni naimisiin näyttelijä-laulaja Meg Sheppardin kanssa. == Lähteet == Luokka:Argentiinalaiset säveltäjät Luokka:Kanadalaiset säveltäjät Luokka:Argentiinalaiset kapellimestarit Luokka:Kanadalaiset kapellimestarit Luokka:Argentiinalaiset pianistit Luokka:Kanadalaiset pianistit Luokka:Vuonna 1929 syntyneet Luokka:Vuonna 2024 kuolleet
Alfred Kunz

Alfred Leopold Kunz (26. toukokuuta 1929 Neudorf, Saskatchewan – 16. tammikuuta 2019) oli kanadalainen säveltäjä ja kuoronjohtaja. Hän opiskeli vuosina 1949–1955 Toronton The Royal Conservatory of Musicissa ja useina kesinä 1960-luvulla Karlheinz Stockhausenin ja muiden johdolla Euroopassa. Vuonna 1965 hän suoritti valtiollisen tutkinnon kuoronjohdossa Mainzissa. Hän teki muun muassa neljä Saksan-kiertuetta ja järjesti festivaaleja Ontariossa. Kuoroteostensa lisäksi Kunz sävelsi muun muassa orkesteriteoksia, joihin lukeutuvat Saskatchewan Suite ja Oktoberfest Overture. Hänen tuotantonsa joukossa on myös näyttämöteoksia. == Lähteet == Luokka:Kanadalaiset säveltäjät Luokka:Kanadalaiset kuoronjohtajat Luokka:Vuonna 1929 syntyneet Luokka:Vuonna 2019 kuolleet
Trimūrti

Trimūrti (, ”kolme muotoa”) tarkoittaa hindulaisuudessa kolmiyhteistä jumalaa, jonka muotoja ovat Brahmā, Vishnu ja Shiva. Jokainen jumala vastaa yhdestä luomisprosessin vaiheesta: Brahmā on luojajumala, Vishnu säilyttäjä ja Shiva tuhoaja. Vishnu ja Shiva ovat jumalista tärkeimmät, eikä Brahmāta juuri palvota, koska maailman luomisen jälkeen hänen ei uskota enää puuttuneen sen tapahtumiin. Ajatus kolminaisuudesta lienee ollut alun perin yritys sovittaa jumaluuksien eri puolia toisiinsa ja perimmäisen totuuden käsitteeseen (brahman). Trimūrti-käsite voidaan esittää taiteessa yhtenä jumalhahmona, jolla on kolmet kasvot. Käsite esiintyy jo Kālidāsan kirjoittamassa eeppisessä Kumārasambhava-runossa. == Lähteet == == Aiheesta muualla == Luokka:Hindulaiset jumaluudet Luokka:Seulonnan keskeiset artikkelit
Veli-Sakari Kukkonen

(Veli-)Sakari Kukkonen (pseudonyymi Alan Paine) (s. 1960 Kuusamo) on suomalainen rumpali, perkussionisti, säveltäjä, tuottaja. Kukkonen on soittanut ainakin kokoonpanoissa Zero Nine (Kuusamo), Ramblers (Oulu), Nights of Iguana (Helsinki), U-Bayou. (Helsinki) ==Diskografia== * Ramblers: Talkin´´bout Ramblers 1982 LP * The Nights of Iguana The Gift 1986 LP * The Nights of Iguana Grapefruit Tree 1987 LP * Clifters: Kuningatar 1988 LP * Kouluvirret: "Herra mun elämäni" 1989 * Kelpo Pojat "Taivas vuotaa lätäköt laulaa" 1990 LP (myös äänitys ja tuotanto) * The Nights of Iguana: She Must Be In The Air 1990 EP * U-Bayou: Tuu steppaamaan 1991 LP * U-Bayou: Juupa juu tuu 1993 LP * Ismo Alanko: Taiteilijaelämää 1995 * The Story of The Nights of Iguana 2002 ==Sävellykset== Kukkonen on säveltänyt seuraavat levytetyt kappaleet:Äänitearkisto * ”Down the line” * ”Hustler” * ”Suzanne” * ”You can't hurt me now” == Lähteet == Luokka:Suomalaiset rockrumpalit Luokka:Suomalaiset musiikkituottajat Luokka:Vuonna 1960 syntyneet Luokka:Elävät henkilöt
Armenialaisten kansalliskongressi (1917)

Armenialaisten kansalliskongressi tai Itä-armenialaisten kongressi oli poliittinen kongressi joka pidettiin Tbilisin taiteellisessa teatterissa lokakuussa 1917. Se aloitti työnsä 11. lokakuuta ja lopetti kokoontumisensa 26. lokakuuta 1917. Venäjän armenialaiset päättivät pitää vuonna 1917 kokouksen, jossa pohdittaisiin maaliskuun vallankumouksen jälkeistä poliittista tilannetta ja sen avaamia mahdollisuuksia kansallisille pyrkimyksille. Kokoukseen osallistui kaikkiaan 244 edustajaa kaikista muista puolueista paitsi bolševikeista. Edustajista seitsemän oli poliittisesti sitoutumattomia. Bolševikit eivät osallistuneet kongressiin, koska eivät hyväksyneet sen poliittisia päämääriä. Kongressi päätti tukea Venäjää sen sotaponnisteluissa. Se vaati provinssien muodostamista kansalliselle pohjalle, koulutuksen haluttiin olevan maallista ja lukiokoulutus tuli muuttaa armenialaiseksi. Lisäksi päätettiin tukea sotapakolaisia taloudellisesti. Luokka:Armenian historia Luokka:1917
Karen Percy

Karen Lynne Percy-Lowe (s. 10. lokakuuta 1966 Edmonton) on kanadalainen alppihiihtäjä, olympia- ja MM-mitalisti. Hän kilpaili maailmancup-tasolla vuosina 1985–1990. Percy sijoittui Bormion MM-kilpailuissa 1985 alppiyhdistetyssä 11:nneksi ja syöksylaskussa 13:nneksi. Crans-Montanan MM- rinteillä 1987 hän oli yhdistetyssä seitsemäs ja syöksylaskussa kymmenes. Percy sai Calgaryn olympialaisissa 1988 kaksi pronssimitalia: syöksylaskussa hän hävisi hopeaa saaneelle Brigitte Oertlille yhden sadasosasekunnin, supersuurpujottelussa hän kukisti neljänneksi tulleen Regine Mösenlechnerin neljällä sadasosalla. Alppiyhdistetyssä hän sijoittui neljänneksi. Vailin MM- kilpailuissa 1989 hän saavutti hopeaa syöksylaskussa, vain sadasosan Karin Dedleriä nopeampana. Supersuurpujottelussa hän oli kymmenes. Percy sijoittui maailmancupin kokonaiskilpailussa yhdeksänneksi kaudella 1988–1989. Alppiyhdistetyn cupissa hän oli kolmas kaudella 1987–1988, neljäs kaudella 1988–1989 ja viides kaudella 1986–1987 sekä syöksylaskucupissa neljäs kaudella 1987–1988. Maailmancupin osakilpailuissa hän sijoittui kaksi kertaa toiseksi ja kolme kertaa kolmanneksi. Karen Percy on naimisissa entisen jääkiekkoilijan Kevin Lowen kanssa. == Lähteet == Luokka:Kanadalaiset alppihiihtäjät Luokka:Kanadalaiset olympiamitalistit Luokka:Vuonna 1966 syntyneet Luokka:Elävät henkilöt
Parliament Act

Parliament Act tarkoittaa kahta Yhdistyneessä kuningaskunnassa säädettyä lakia, jotka yhdessä määrittelevät parlamentin ylähuoneen valtaoikeudet ja muodostavat siten osan maan valtiosääntöä. Ensimmäisellä lailla ylähuoneelta poistettiin absoluuttinen veto-oikeus lähes kaikkeen lainsäädäntöön ja jälkimmäisellä sen lykkäävääkin veto-oikeutta supistettiin. *Parliament Act 1911 poisti ylähuoneelta ehdottoman veto-oikeuden ja jätti jäljelle kahden vuoden lykkäävän veto-oikeuden *Parliament Act 1949 lyhensi lykkäävää veto- oikeutta kahdesta yhteen vuoteen Parliament Act -lakien mukaan ylähuoneen hylkäämät lait voivat tulla voimaan, mikäli alahuone hyväksyy ne uudelleen vuoden kuluttua ensimmäisestä käsittelystä. Budjettiasioita koskevat päätökset kuitenkin siirtyvät hallitsijan vahvistettaviksi automaattisesti jo kuukauden kuluttua alahuoneen hyväksynnästä, vaikka ylähuone ei olisi hyväksynyt niitä. Parliament Actin piiriin eivät kuulu ylähuoneessa tehdyt lakialoitteet, vain yksityisiä koskevat säädökset (private bill), parlamentin toimikauden pidentämistä koskevat esitykset eivätkä sellaiset lakiesitykset, jotka on annettu ylähuoneen käsiteltäviksi alle kuukautta ennen vaalikauden loppua. Ne vaativat edelleen molempien kamarien hyväksynnän tullakseen voimaan.The Parliament Acts Britannian parlamentti. Viitattu 30.1.2014. Lakien suomaa mahdollisuutta ohittaa ylähuone on käytetty seitsemän kertaa: kolme kertaa vuosina 1911–1949 ja neljästi sen jälkeen, viimeksi vuonna 2004 kettujahdin kieltämisen yhteydessä. Lisäksi kolmessa tapauksessa lakia aiottiin soveltaa, mutta ylähuone hyväksyikin aiemmin vastustamansa esityksen toisessa käsittelyssä. ==Lähteet== Luokka:Yhdistyneen kuningaskunnan historia Luokka:Yhdistyneen kuningaskunnan parlamentti Luokka:Yhdistyneen kuningaskunnan laki
Jakob Ahlsman

Jakob Ahlsman (9. kesäkuuta 1798 Pöytyä – 29. marraskuuta 1872 Olkkala, Vihti) oli suomalainen koulumestari ja sanakirjan tekijä. Ahlsman syntyi piika Maria Jöransdotterin aviottomana lapsena. Hän kasvoi isoäitinsä luona ja joutui ajoittain turvautumaan kerjäämiseenkin. Jakob sai kuitenkin kodin erään Marttilassa asuneen leskiemännän luota ja hän sai mahdollisuuden myös opiskeluun. Vuonna 1815 16-vuotias Jakob Ahlsman ryhtyi kiertäväksi lastenopettajaksi ensin Marttilassa ja sitten muuallakin Turun lähimpäristössä. Hän tutustui kesällä 1826 Turussa toimineeseen Bell- Lancaster–kouluun jossa pidemmälle edistyneet oppilaat ohjasivat hitaammin eteneviä tovereitaan. Ahlsman alkoi soveltaa näitä periaatteita myös omassa opetuksessaan. Ahlsman siirtyi 1838 opettajaksi Vihtiin ja vuonna 1840 hänestä tuli Vihdin kiertävä koulumestari. Hän oli tässä toimessa aina kuolemaansa saakka. Ahlsman avusti Turussa ja Helsingissä ilmestyneitä sanomalehtiä muun muassa Suometarta. Hän julkaisi 1858 Jesuksen Kristuksen sotamies nimisen uskonnollisen kirjasen jota otettiin useita painoksia. Ahlsman teki myös 1826–1835 käsikirjoituksen 302-sivuiseen ruotsalais-suomalaiseen sanakirjaan jota ei kuitenkaan painettu. Vuonna 1868 Ahlsman vieraili Elias Lönnrotin luona Sammatissa ja ryhtyi avustamaan Lönnrotia uuden virsikirjan valmistelussa. Tämä työ oli kuitenkin velä kesken Ahlsmanin kuollessa. Ahlsman on haudattu Vihdin kirkon läheisyyteen. Hänen haudalleen pystytettiin 1906 jugendtyylinen harmaakivinen hautapaasi. == Lähteet == * Vihdin henkilögalleria : Ahlsman Jakob * Arno Forsius: Vihdin kirkon hautausmaa === Viitteet === == Aiheesta muualla == * Doria Kansalliskirjasto : Ahlsmanin ruotsalais-suomalaisen sanakirjan käsikirjoitus vuodelta 1835 pdf-tiedostona Luokka:Suomalaiset opettajat Luokka:Vuonna 1798 syntyneet Luokka:Vuonna 1872 kuolleet
Sarcolytic

Sarcolytic on yhdysvaltalainen death metal -yhtye, jonka perustivat Images of Violencen jäsenet sekä Disgorgen Ricky Myers. Yhtye oli alun perin sivuprojekti, mutta toiminta vakiintui vuonna 2006 Myersin muutettua Teksasiin. Vuonna 2009 yhtye solmi levytyssopimuksen Unique Leader Recordsin kanssa. Yhtyeen esikoisalbumi Thee Arcane Progeny julkaistiin tammikuussa 2010. == Jäsenet == * Jon Zig – laulu * Steven Watkins – kitara * Mark Denton – bassokitara * Ricky Myers – rummut == Diskografia == * * * ==Lähteet== == Aiheesta muualla == * Yhtyeen kotisivu * * Luokka:Yhdysvaltalaiset tekniset death metal -yhtyeet Luokka:Yhdysvaltalaiset brutaalit death metal -yhtyeet
Ben Steinberg

Benjamin "Ben" Steinberg (22. tammikuuta 1930 Winnipeg – 10. helmikuuta 2023) oli kanadalainen säveltäjä, kuoronjohtaja, urkuri ja pedagogi. Hänen opinahjojaan olivat Toronton The Royal Conservatory of Music ja Toronton yliopisto. Hän opiskeli sävellystä John Weinzweigin, pianonsoittoa Samuel Dolinin ja laulua Weldon Kilburnin johdolla. Steinberg oli juutalainen, ja hänen tuotantoonsa kuului uskonnollista musiikkia. Lisäksi hän sävelsi muun muassa israelilaisiin kansanlauluihin perustuvan jousitrion. Hänen kantaattinsa Echoes of Children (1979) toi hänelle kansainvälisen Gabriel- palkinnon. Jerusalemin kaupunki kutsui Steinbergin residenssitaiteilijakseen vuosina 1978 ja 1980.The Canadian Encyclopedia: Ben Steinberg American Harp Society palkitsi Steinbergin tämän sarjasta huilulle, alttoviululle ja harpulle (1981). Sävellys syntyi Suzanne Shulmanin tilauksesta. Cantors Assembly myönsi Steinbergille Kavod-palkinnon vuonna 1983. Säveltäjältä ovat tilanneet teoksia myös Paul Brodie, Chamber Players of Toronto ja Lawrence Cherney. Steinberg julkaisi oman metodinsa nuorisokuoroille (Together Do They Sing, 1961). == Lähteet == Luokka:Kanadalaiset säveltäjät Luokka:Kanadalaiset kuoronjohtajat Luokka:Vuonna 1930 syntyneet Luokka:Vuonna 2023 kuolleet
Lecherous Nocturne

Lecherous Nocturne on yhdysvaltalainen teknisen ja brutaalin death metalin yhtye. Se perustettiin Etelä-Carolinan Greenvillessä vuonna 1997. Lokakuussa 2013 yhtye solmi levytyssopimuksen Willowtip Recordsin kanssa. == Jäsenet == * Kreishloff – kitara (1997–) * Chris Lollis – kitara, taustalaulu (1999–2009), laulu (2012–) * Ethan Lane – kitara (2009–) * Alex Lancia – rummut (2009–) * James O’Neal – bassokitara === Entiset jäsenet === * Fernando Ortega – bassokitara * Dirk Trujillo – bassokitara * Dave Messer – rummut * Chad Walls – rummut * Brett Bentley – laulu * Clay Lytle – rummut (1997–2003) * Jason Hohenstein – laulu (1997–2011) * Chad Bradley – bassokitara (2002–2003) * Joe Payne – bassokitara (2004–2005) * Dallas Toler-Wade – rummut (2004–2006) * Mike Poggione – bassokitara (2006–?) * Jeremy Nissenbaum – rummut (2007–2009) == Diskografia == === Studioalbumit === * * * === EP:t === * === Demot === * * == Lähteet == == Aiheesta muualla == * Yhtyeen kotisivu * Luokka:Yhdysvaltalaiset tekniset death metal -yhtyeet Luokka:Yhdysvaltalaiset brutaalit death metal -yhtyeet
Armando Santiago

Armando Santiago (s. 18. kesäkuuta 1932 Lissabon) on portugalilaissyntyinen säveltäjä, kapellimestari ja pedagogi, joka sai Kanadan kansalaisuuden vuonna 1972.The Canadian Encyclopedia: Armando Santiago Santiago voitti Lissabonin konservatoriossa ensimmäisen palkinnon musiikin historiassa (1954) ja sävellyksessä (1960). Hänelle opettivat orkesterinjohtoa Hans Münch Lissabonissa ja Franco Ferrara Sienassa. Vuonna 1960 Santiago matkusti Pariisiin opiskelemaan musique concrèten tekniikoita Pierre Schaefferin johdolla. Portugalilaisilla ja italialaisilla apurahoilla hän opiskeli myös yksityisesti Boris Porenan johdolla Roomassa 1962–1964 sekä Goffredo Petrassin johdolla Accademia Nazionale di Santa Ceciliassa. Myöhemmin Santiagosta itsestään tuli teorian sekä sävellyksen opettaja ja orkesteriluokkien vetäjä Lissabonissa. Vuonna 1968 Santiago saapui Quebeciin, jossa hän toimi Conservatoire de musique du Québec à Trois-Rivières'n johdossa (1974–1978). Hän johti useita orkestereita Kanadassa, Portugalissa ja Länsi-Saksassa. Hän toimi myös Conservatoire de musique du Québec à Québecin johtajana vuoteen 1985. Hän opetti muiden muassa Pierre-Michel Bédardia ja Gilles Bellemarea. == Teoksia == * Sarja fagotille ja pianolle (1960) * Soneto de Camões baritonille ja jousiorkesterille (1966) * Requies mieskuorolle ja 25 soittimelle (1979–1983) * Undecassônia (1975) * Trame (1985–1989) * Sinfonia (1966) * Sonata (1968) * Simetrias (1970) * Prismes (1970) * Heterogenis-Movimento per 32 solisti (1971) * Musique pour quatre (1988) Santiago on myös säveltänyt elokuvamusiikin Ernesto de Sousan Dom Robertoon (1962). == Lähteet == Luokka:Portugalilaiset säveltäjät Luokka:Portugalilaiset kapellimestarit Luokka:Kanadalaiset säveltäjät Luokka:Kanadalaiset kapellimestarit Luokka:Elokuvasäveltäjät Luokka:Vuonna 1930 syntyneet Luokka:Elävät henkilöt
Brian Barley

Brian Holgate Barley (10. joulukuuta 1942 Sarnia, Ontario – 8. kesäkuuta 1971 Toronto) oli kanadalainen jazzmuusikko. Hän aloitti klarinetinsoiton 11-vuotiaana jazzmuusikko Lee Konitzin innoittamana ja alkoi myös soittaa saksofonia 13 vuoden iässä. Hän opiskeli Toronton yliopistossa ja Clevelandin konservatoriossa. Barley toimi klarinetistina muun muassa Clevelandin orkesterissa ja Vancouverin sinfoniaorkesterissa.The Canadian Encyclopedia: Brian Barley Asetuttuaan Montrealiin Barley omistautui pelkästään jazzille. Hän soitti muitti muiden muassa Pierre Leducin, Ron Probyn, Herb Spanierin ja Vic Vogelin johtamissa kokoonpanoissa. Vuonna 1968 hän perusti Aquarius Rising -trion, jossa soittivat myös rumpali Claude Ranger ja kontrabasisti Michel Donato, jonka korvasi bassokitaristi Daniel Lessard. Barleyn instrumentit tässä kokoonpanossa olivat tenori- ja sopraanosaksofonit sekä bassoklarinetti. Barley joutui auto-onnettomuuteen vuonna 1966 ja kuoli vuosia myöhemmin tästä aiheutuneisiin neurologisiin komplikaatioihin. == Lähteet == Luokka:Kanadalaiset jazzmuusikot Luokka:Kanadalaiset klarinetistit Luokka:Kanadalaiset saksofonistit Luokka:Vuonna 1942 syntyneet Luokka:Vuonna 1971 kuolleet
Parliament Act (1949)

Parliament Act on Isossa-Britanniassa vuonna 1949 säädetty laki, joka määrittelee parlamentin ylähuoneen valtaoikeudet.House of Lords Encyclopædia Britannica Online Academic Edition. Viitattu 20.10.2013. Se täydentää vuoden 1911 Parliament Actia, joka poisti ylähuoneelta veto-oikeuden lähes kaikissa asioissa jättäen jäljelle pelkän lykkäysmahdollisuuden. Vuoden 1949 Parliament Act lyhensi lykkäyksen enimmäisajan kahdesta yhteen vuoteen. Lain sääti Clement Attleen johtama työväenpuolueen hallitus, joka pelkäsi konservatiivien hallitseman ylähuoneen käyttävän lykkäävää veto-oikeuttaan estääkseen rauta- ja terästeollisuuden kansallistamisen. Alahuone hyväksyi uuden Parliament Actin toisessa käsittelyssä marraskuussa 1947. Maltillisen sisältönsä vuoksi esitys ei kohdannut samanlaista jyrkkää vastarintaa kuin vuoden 1911 laki aikanaan, mutta ylähuone hylkäsi sen silti kahdesti vuoden 1948 aikana. Niinpä laki annettiin heinäkuussa 1949 kuninkaan vahvistettavaksi käyttäen vuoden 1911 Parliament Actin tarjoamaa mahdollisuutta ylähuoneen ohittamiseen. Kyseessä oli kolmas kerta, kun tätä menettelyä sovellettiin. Sen sijaan sitä ei lopulta tarvittu rauta- ja teräslain hyväksymiseen.Parliament Act 1949 Britannian parlamentti. Viitattu 20.10.2013. Vuoden 1949 Parliament Actin mukaan kaikki ylähuoneen hylkäämät lakiesitykset voidaan vahvistaa, mikäli alahuone on hyväksynyt ne kahdessa käsittelyssä, joiden välissä on kulunut vähintään vuosi. Poikkeuksen muodostavat esitykset parlamentin toimikauden pidentämisestä. Lain suomaa mahdollisuutta ylähuoneen sivuuttamiseen on käytetty neljä kertaa. Sen avulla hyväksytyt lait olivat vuoden 1991 War Crimes Act, vuoden 1999 European Parliament Elections Act (laki suhteellisesta vaalitavasta Euroopan parlamentin vaaleissa), vuoden 2000 Sexual Offences (Amendment) Act sekä vuoden 2004 Hunting Act (kettujahdin kielto).The Parliament Acts Britannian parlamentti. Viitattu 30.1.2014. ==Lähteet== Luokka:Yhdistyneen kuningaskunnan historia Luokka:Yhdistyneen kuningaskunnan parlamentti
Willowtip Records

Willowtip Records on yhdysvaltalainen itsenäinen levy-yhtiö, joka keskittää toimintansa metallimusiikin julkaisuihin. Sen päämaja sijaitsee Zelienoplessa Pennsylvaniassa. Tammikuussa 2006 Decibel Magazine valitsi Willowtipin vuoden 2005 levy-yhtiöiden nousukkaaksi. Kesällä 2007 yhtiö solmi Eurooppaa koskevan yksinomaisen jakelu- ja lisensiointisopimuksen brittiläisen Candlelight Recordsin kanssa. Samaan aikaan Willowtip teki sopimuksen alankomaalaisen Neurotic Recordsin kanssa yhtiön tuotannon julkaisemisesta Yhdysvalloissa Willowtipin alamerkillä Willowtip/Neurotic. == Yhtyeet == * Abhorrent * Abysmal Torment * Afgrund * Alarum * Aodon * Baring Teeth * Behold The Arctopus * Beyond Terror Beyond Grace * Blood Freak * Brutus * Bufihimat * Ceremony Of Silence * Circle Of Dead Children * Contrarian * Crotchduster * Daemusinem * Defeated Sanity * Desecravity * Devangelic * Dim Mak * Disavowed * Dismember * Extreme Noise Terror * Gigan * Gloria Morti * Gomorrah * Hath * Illogicist * Impaled * Infanticide * Ingurgitating Oblivion * Lecherous Nocturne * Looking For An Answer * Macabre * Malignancy * Mephistopheles * Mithras * Nausea * No One Knows What The Dead Think * Odious Mortem * Phobia * Plague Widow * Prostitute Disfigurement * Putridity * Pyrrhon * Relics Of Humanity * Saprogenic * Sarpanitum * Schizogen * Severed Savior * Sludge * Sophicide * Terminal Function * Unfathomable Ruination * Unmerciful * Vale Of Pnath * Vile * Vimana * Visceral Bleeding === Entiset yhtyeet === * Arsis * As Eden Burns * Capharnaum * Cephalic Carnage * Commit Suicide * Corpus Mortale * Creation Is Crucifixion * Crowpath * Defeatist * Electro Quarterstaff * Fate Of Icarus * Fleshgod Apocalypse * Goatsblood * Gorod * Grief * Harakiri * Kalibas * Kill The Client * Leng Tch'e * Magrudergrind * Maruta * Misery Index * Necrophagist * Neuraxis * Noisear * Psycroptic * Rotten Sound * Severe Torture * Sickening Horror * Spawn Of Possession * Squash Bowels * Sulaco * The Dying Light * The Year Of Our Lord * Ulcerate * Vulgar Pigeons * Watchmaker * Wormed == Katso myös == Willowtip Recordsin diskografia == Lähteet == == Aiheesta muualla == * Willowtip Records Luokka:Yhdysvaltalaiset levy-yhtiöt Luokka:Death metal -levy-yhtiöt Luokka:Grindcore-levy-yhtiöt
Brian Current

Brian Current (s. 4. toukokuuta 1972 London, Ontario) on kanadalainen säveltäjä ja kapellimestari. Hän valmistui Montrealin McGill-yliopistosta ja Kalifornian yliopistosta, Berkeleystä. Jälkimmäisestä hän sai filosofian tohtorin arvon vuonna 2002. Hän on saanut lukuisia palkintoja ja tunnustuksia, joihin kuuluu kaksi Barlow-palkintoa (2003, 2009), Guggenheim-stipendi (2005) ja Italian Premio Fedora (2011). Hän on saanut residenssit New Yorkissa 2003, Italiassa 2004, New Hampshiressa 2005 ja Kiotossa 2008.The Canadian Encyclopedia: Brian Current Current varttui Ottawassa ja aloitti pianonsoiton 5-vuotiaana. Currentin tuotantoon kuuluu suurimuotoisia orkesteriteoksia, konserttoja, soolosoitinsävellyksiä, kamari- ja kuoromusiikkia sekä kamarioopperoita. Hänen teoksilleen luonteenomaista on energinen, humoristinen tyyli, johon kuuluu alati vaihteleva tekstuuri ja väri. Aaltoileva tempo on Currentin musiikissa tyypillistä, mikä näkyy esimerkiksi teoksissa For the Time Being (1999) ja Symphonies in Slanted Time (2005). Kanadalaisten orkesterien lisäksi Currentin teoksia ovat esittäneet muun muassa ulkomaalaiset orkesterit Yhdysvalloista, Puolasta, Koreasta ja Taiwanista. Current on pyrkinyt parantamaan nykymusiikin saavutettavuutta yleisön näkökulmasta ja herättämään pienissä lapsissa kiinnostusta taidemusiikkiin; eräs hänen teoksistaan on A Young Person's Guide to New Music for Symphony Orchestra (2006–2008). Vuosina 2006–2007 Current oli vierailevana sävellyksen professorina Toronton yliopistossa, ja vuonna 2006 hänestä myös tuli The Royal Conservatory of Musicin Glenn Gould Schoolin New Music Ensemblen taiteellinen johtaja. Hän on muun työnsä ohessa toiminut kapellimestarina. Hänen ohjelmistoonsa on kuulunut Luciano Berion, Witold Lutoslawskin, Toru Takemitsun, Edgar Varèsen, Arnold Schönbergin, George Benjaminin ja Magnus Lindbergin sekä useiden kanadalaisten säveltäjien, kuten Claude Vivierin, Michel Oesterlen, James Rolfen, Ana Sokolovićin ja R. Murray Schaferin teoksia. == Lähteet == == Aiheesta muualla == * Viralliset sivut Luokka:Kanadalaiset säveltäjät Luokka:Kanadalaiset kapellimestarit Luokka:Vuonna 1972 syntyneet Luokka:Elävät henkilöt
Anne Eggleston

Anne Elizabeth Eggleston (6. syyskuuta 1934 – 27. marraskuuta 1994) oli kanadalainen säveltäjä ja pedagogi. Hän opiskeli Ottawassa, The Royal Conservatory of Musicissa ja Eastman School of Musicissa. Hänen opettajiensa joukossa olivat Robert Fleming, Pierre Souvairan, Oskar Morawetz, Godfrey Ridout ja John Weinzweig. Eggleston itse aloitti vuonna 1958 työskentelyn pianonsoiton ja sävellyksen yksityisenä opettajana Ottawassa. Hänen jousikvartettonsa voitti parhaan teoksen palkinnon ensimmäisessä CBC Radio Ottawa Original Music Competitionissa (1964).The Canadian Encyclopedia: Anne Eggleston Egglestonilta tilasivat teoksia CAMMAC, Charlottetown Festival, Canadian Music Centre ja Western Board of Music. Hänen tuotantoonsa kuuluu muun muassa ooppera The Woodcarver's Wife (1961), orkesteriteoksia ja pianokvartetto. Eggleston teki useista teoksistaan versiot pianolle tai pianolle ja lauluäänelle. Usein tämän taustalla oli pedagoginen tarkoitus. Eggleston luopui ammatillisesta toiminnastaan terveytensä heikennyttyä. Hän kärsi vuonna 1984 aivokuumeesta ja aivokalvontulehduksesta, ja vuonna 1988 hän sai aivoverenkiertohäiriön. Kuoleman jälkeen hänen pedagogisten ansioidensa tunnustus on hiipunut, mutta hänen maineensa säveltäjänä jäi elämään."Wearing Two Hats: Anne Eggleston as Composer and Pedagogue" == Lähteet == Luokka:Kanadalaiset säveltäjät Luokka:Vuonna 1934 syntyneet Luokka:Vuonna 1994 kuolleet
Allan Gilliland

thumb|right|Allan Gilliland Allan Gilliland (s. 10. toukokuuta 1965 Darvel, Skotlanti) on säveltäjä, sovittaja ja trumpetisti. Hän muutti perheineen Kanadaan vuonna 1972 ja sai jazzopinnoistaan kunniadiplomin Humber Collegesta 1985. Häntä opetti siellä Don Johnson. Hän opiskeli myös sävellystä Violet Archerin, Malcolm Forsythin ja Howard Bashawin johdolla Albertan yliopistosta, josta hän sai musiikin kandidaatin (1989) ja maisterin (1996) arvot.The Canadian Encyclopedia: Allan Gilliland Gilliland nousi maineeseen voittamalla Edmontonin sinfoniaorkesterin kilpailun trumpettikonsertollaan vuonna 1994. Hän sävelsi tämän teoksen high school -aikaiselle ystävälleen, trumpetisti Jens Lindemannille. Vuosina 1999–2004 Gilliland oli Edmontonin sinfoniaorkesterin nimikkosäveltäjä. Hän sävelsi tämän kauden aikana muiden muassa orkesteriteokset Above the Fold (2004), Loch na Beiste (2001), We Stood Beside Each Other (kuoron kanssa, 2000) ja A Wild Symphonic Ride (mukana tanssia, 2002). Gilliland sävelsi konsertot viululle (2002, uudistettu 2003), kahdelle harpulle (2002) ja klarinetille (2003). Viimeksi mainittu jazzvaikutteinen klarinettikonsertto (nimeltään Dreaming of the Masters I) oli James Campbellin kantaesittämä; Campbell tilasi Gillilandilta myös jazzsarjan klarinetille ja jousikvartetille vuonna 2005. Gilliland on säveltänyt monille erilaisille kokoonpanoille, ja hänen tuotantoonsa kuuluu myös elokuvamusiikkia. Hänen teoksiaan ovat kantaesittäneet muiden muassa Vancouverin sinfoniaorkesteri, Canadian Brass, Winnipegin sinfoniaorkesteri, New York Pops, Missoulan sinfoniaorkesteri ja New Yorkin filharmonikkojen vaskisektio. Gilliland teki Andy Northrupin ja Marty Chanin kanssa yhteistyötä musikaaleissa The 7th Circle (2001) ja Dead Beat: A Zombie Musical (2003). Calgary Opera Company tilasi häneltä vuonna 2006 yksinäytöksisen oopperan nuorille; The Hannaraptorin libretistinä toimi Val Brandt. == Lähteet == == Aiheesta muualla == * Viralliset sivut Luokka:Kanadalaiset säveltäjät Luokka:Vuonna 1965 syntyneet Luokka:Elävät henkilöt
Herisau

Herisau on kaupunki Koillis-Sveitsissä. Se on Appenzell Ausserrhodenin kantonin hallinnollinen pääpaikka, vaikka kantonilla ei olekaan virallista pääkaupunkia. Kaupungissa on vajaat 16 000 asukasta. == Sijainti== Herisau sijaitsee kumpuilevalla Mittellandin tasankoalueella, Sankt Gallenin lounaispuolella. Glattjoki halkoo alueen. == Liikenne == Schweizerische Südostbahnin Sankt Gallen – Wattwil -rautatie sekä Appenzeller Bahnenin Gossau–Appenzell-rata kulkevat Herisaun kautta. Valtatie 8 kulkee Herisaun kautta ja moottoritie A7 ohittaa kaupungin pohjoispuolelta. == Tunnettuja herisaulaisia == * Beat Hefti, kelkkailija * Timo Meier, jääkiekkoilija * Hans-Rudolf Merz, poliitikko * Robert Walser, kirjailija. == Lähteet == * === Viitteet === == Aiheesta muualla == * Luokka: Sveitsin kaupungit Luokka: Appenzell Ausserrhodenin kunnat
Keltamarjakotinga

Keltamarjakotinga (Carpornis cucullata) on kotingojen heimoon kuuluva varpuslintu. ==Levinneisyys== Keltamarjakotingaa tavataan Kaakkois- Brasiliassa. Sitä on kuvattu harvinaiseksi, ja se on vähenemässä elinympäristöjen tuhoutumisen vuoksi. Laji on luokiteltu elinvoimaiseksi. ==Lähteet== Luokka:Kotingat
Vihermarjakotinga

Vihermarjakotinga (Carpornis melanocephala) on kotingojen heimoon kuuluva varpuslintu. ==Levinneisyys== Vihermarjakotingaa tavataan Brasilian itäosissa. Sen kannaksi arvioidaan 3 500–15 000 yksilöä. Laji on vähenemässä nopeasti elinympäristöjen tuhoutumisen takia, ja se on luokiteltu silmälläpidettäväksi. ==Elintavat== Vihermarjakotinga elää luonnontilaisissa alnkometsissä. Se käyttää ravinnokseen pääasiassa marjoja. ==Lähteet== Luokka:Kotingat